Na temelju članka 24. stavka 1. Zakona o lovstvu („Narodne novine“, broj: 99/18, 32/19 i 32/20) i Odluke o davanju zakupa prava lova u zajedničkom lovištu broj: XX/116 –„MURSKO SREDIŠĆE“ (KLASA: URBROJ: od 2022. godine), župan Matija Posavec, mag.ing. (u daljnjem tekstu: davatelj zakupa prava lova) s jedne strane i ……………………. (u daljnjem tekstu: lovozakupnik) s druge strane, dana xx.xx.2022. s k l a p a j u

**UGOVOR broj ………..O ZAKUPU PRAVA LOVA**

**U ZAJEDNIČKOM LOVIŠTU BROJ: XX/116 -„MURSKO SREDIŠĆE“**

U daljnjem tekstu: Ugovor

Članak 1.

Predmet ovog Ugovora je zakup prava lova u zajedničkom lovištu broj: XX/116 –„MURSKO SREDIŠĆE“.

Članak 2.

Davatelj prava lova daje, a lovozakupnik prima zakup prava lova u zajedničkom lovištu broj: XX/116 – „MURSKO SREDIŠĆE“, ustanovljeno Odlukom Županijske skupštine Međimurske županije (Klasa: 323-01/06-03/5, Ur.broj: 2109/1-02-06-02, od 31.03.2006. godine), koje se prostire na području Međimurske županije.

Članak 3.

Vrsta i broj divljači koja se uzgaja u lovištu propisana je lovnogospodarskom osnovom.

Članak 4.

Lovozakupnik je dužan u roku od 120 dana od dana sklapanja Ugovora o zakupu prava lova donijeti lovnogospodarsku osnovu na odobrenje nadležnom tijelu Međimurske županije.

Članak 5.

Lovozakupnik se obvezuje gospodarenje lovištem uskladiti s lovnogospodarskom osnovom te odredbama zakonskih i podzakonskih propisa i ovog Ugovora.

Članak 6.

Zakup prava lova i gospodarenja lovištem (10 lovnih godina) daje se na razdoblje od dana sklapanja Ugovora do 31. ožujka 2032. godine.

Članak 7.

Godišnja naknada za pravo lova za lovnu godinu (od 1. travnja tekuće godine do 31. ožujka sljedeće godine) iznosi 24.410,00 kuna (slovima: dvadesetčetiritisućečetristodeset kuna i nula lipa) / 3.239,76 EUR (slovima: tritisućedvjestotridesetdevet eura i sedamdesetšest centi). Iznos naknade za dio lovne godine računa se proporcionalno vremenu trajanja zakupa.

Godišnja naknada iz stavka 1. ovog članka uplaćuje se dva puta godišnje i to: do 01. ožujka 50% godišnje naknade za zakup prava lova za iduću lovnu godinu, a preostali iznos godišnje naknade za zakup prava lova zaključno do 30. rujna tekuće godine, na žiro-račun Državnog proračuna: HR 16 1001005-1706051857, s naznakom model: 05 i poziv na broj: upisati matični broj lovozakupnika (8 znamenki).

Za uplaćena sredstva na ime godišnje naknade za zakup prava lova nakon isteka rokova iz stavka 2. ovog članka obračunat će se zatezna kamata prema važećim zakonskim propisima koji se odnose na prikupljanje sredstava za Državni proračun.

Bez uplaćenih sredstava u rokovima i na način propisan ovim člankom Ugovora, lov nije dopušten.

Članak 8.

U lovištu je dopušteno postaviti lovnogospodarske i lovnotehničke objekte u skladu s lovnogospodarskom osnovom i drugim propisima, a koji po isteku vremena zakupa ostaju sastavni dio lovišta.

Članak 9.

Lovozakupnik je dužan:

- imati stručnu službu, odnosno stručnjaka za provedbu lovnogospodarske osnove,

- imati organiziranu lovočuvarsku službu,

- imati lovnika,

- periodički izvještavati davatelja prava lova o izvršavanju prava lova u lovištu.

U smislu članka 24. stavka 4. točke 1. Zakona o lovstvu, lovozakupnik je dužan roku od 30 dana od dana sklapanja Ugovora upravnom tijelu Međimurske županije nadležnom za poslove lovstva dostaviti garanciju banke ili avaliranu mjenicu u iznosu godišnje lovozakupnine (u daljnjem tekstu: jamstvo za provedbu ugovora).

Tijekom trajanja zakupa, lovozakupnik je dužan upravnom tijelu Međimurske županije nadležnom za poslove lovstva dostavljati jamstvo za provedbu ugovora do 31. ožujka za narednu lovnu godinu.

Korisnik namjenskih sredstava iz stavka 2. ovog članka je davatelj zakupa prava lova i ne smiju se koristiti u druge svrhe.

Naknadu negativne razlike divljači, lovnogospodarskih i lovnotehničkih objekata nakon isteka vremena zakupa lovišta (osim ako je negativna razlika posljedica više sile: epidemija, požara,i dr.), davatelj zakupa će naplatiti iz sredstava navedenih u stavku 2. ovog članka, a ista su namijenjena dovođenju lovišta u stanje propisano lovnogospodarskom osnovom.

Članak 10.

Ako lovozakupnik ne postupi sukladno članku 4., članku 7. stavak 2. i članku 9. stavak 2. i 3. ovog Ugovora, smatrat će se da je Ugovor jednostrano raskinut.

Članak 11.

U slučaju prestanka pravne osobe lovozakupnika, davatelj prava lova će pismenim putem odrediti pravnom slijedniku rok da se očituje o tome želi li koristiti stečeno pravo lova. Ako se pravni slijednik u zadanom roku ne očituje ili se očituje da ne želi koristiti stečeno pravo lova, raspisuje se natječaj za zakup prava lova u zajedničkom lovištu.

Članak 12.

Zakup prava lova prestaje:

1. ispunjenjem zakonskih uvjeta:

– istekom roka zakupa prava lova, osim ako drugačije nije određeno ovim Zakonom

– otvaranjem stečaja lovozakupnika

– prestankom postojanja lovozakupnika

– ukidanjem, poništavanjem ili oglašivanjem ništavom odluke o davanju zakupa prava lova, u razdoblju nakon sklapanja ugovora o zakupu prava lova

2. jednostranim raskidom ugovora o zakupu prava lova od strane davatelja prava lova

3. u slučajevima određenima ugovorom o zakupu prava lova

4. pravomoćnošću sudske odluke kojom se ugovor o zakupu prava lova utvrđuje ništetnim ili se poništava.

U slučaju prestanka zakupa prava lova, u svim slučajevima određenim Ugovorom i Zakonom o lovstvu, lovozakupnik gubi pravo na sredstva iz članka 9. stavka 2.i 3. ovog Ugovora, nema pravo na povrat uplaćene naknade za zakup prava lova, na povrat eventualnih ulaganja niti na naknadu štete.

Članak 13.

Župan može i prije isteka roka na koji je sklopljen ugovor o zakupu prava lova jednostrano raskinuti ugovor o zakupu prava lova u sljedećim slučajevima:

1. u slučajevima određenim člankom 29. stavkom 1. Zakona o lovstvu

2. ako lovozakupnik ne provodi, općenito neuredno provodi ili ne ispunjava mjere i radnje propisane Ugovorom

3. ako lovozakupnik pravo lova iz Ugovora da u podzakup ili ako prenese pravo lova na pravnog slijednika ili treću osobu bez prethodne suglasnosti davatelja prava lova

4. ako jedan ili više članova lovozakupnika i osobe kojima je lovozakupnik omogućio lov u lovištu počini radnje iz članka 92. Stavka 1. Zakona o lovstvu. Zbog navedenih razloga davatelj prava lova može raskinuti Ugovor bez obzira na vođenje prekršajnog postupka i njegov ishod.

5. ako dođe do prestanka lovozakupnika u smislu odredbi propisa kojima se uređuje osnivanje, djelovanje, prestanak lovozakupnika, ovisno o organizacijskom obliku lovozakupnika (udruga, trgovačko društvo, obrt itd.)

6. ako se dogodi izmjena Ugovora koja bi zahtijevala provedbu novog postupka davanja zakupa prava lova

7. u drugim slučajevima u skladu s odredbama Ugovora i odredbama zakona kojim se uređuje opći upravni postupak.

Prije jednostranog raskida Ugovora u slučajevima iz stavka 1. ovog članka Ugovora, davatelj prava lova će prethodno pisanim putem obavijestiti lovozakupnika o svojoj namjeri te odrediti dovozakupniku primjereni rok za otklanjanje razloga za raskid i za očitovanje o istome, u suprotnom će davatelj prava lova raskinuti Ugovor.

Davatelj prava lova može jednostrano raskinuti Ugovor u slučaju iz podtočke stavka 1. ovog članka Ugovora bez primjene odredbe stavka 2. ovog članka.

Članak 14.

Lovozakupnik može pisanim putem predložiti davatelju prava lova sporazumni raskid Ugovora, najkasnije do 31. prosinca tekuće godine za narednu lovnu godinu. Prijedlog za sporazumni raskid mora biti obrazložen.

U slučaju otkaza ugovora iz stavka 1. ovog članka ili ukoliko dođe do raskida ugovora zbog razloga navedenih u članku 13. ovog Ugovora, lovozakupnik gubi pravo na povrat sredstava jamstva za provedbu ugovora preuzetih po ovom Ugovoru iz članka 9. stavka 2.i 3. ovog Ugovora, nema pravo na povrat uplaćene naknade za pravo lova, na povrat eventualnih ulaganja niti na naknadu štete.

Članak 15.

U slučajevima iz članka 10. i članka 13. ovog Ugovora, stanje lovišta i provođenje lovnogospodarske osnove utvrđuje stručna komisija koju imenuje župan.

Prema utvrđenom stanju, lovozakupnik je dužan nadoknaditi negativne razlike divljači, lovnotehničkih i lovnogospodarskih objekata prema tržnim cijenama i nema pravo sudjelovati na ponovnom nadmetanju.

Članak 16.

U slučaju raskida ovoga Ugovora od strane Međimurske županije, osim u slučajevima iz članka 13. ovog Ugovora ili iz razloga koji padaju na teret Republike Hrvatske (izmjena zakona i dr.), lovozakupnik ima pravo na povrat uloženih, a neiskorištenih (neamortiziranih) sredstava koja je uložio provedbom lovnogospodarske osnove.

Članak 17.

U slučaju ništavnosti pojedinih odredbi ovog Ugovora, to neće imati utjecaja na valjanost Ugovora u cjelini odnosno na prava i obveze sadržane u ovom Ugovoru, a ugovorne strane će bez odgađanja pristupiti pregovorima o izmjeni ništavnih odredbi, vodeći brigu da se izmijenjenim odredbama postigne svrha Ugovora.

Članak 18.

Eventualne sporove proizašle iz ovog Ugovora ugovorne strane će rješavati dogovorno.

U slučaju izostanka dogovora iz stavka 1. ovog članka, ugovorne strane ugovaraju nadležnost Općinskog suda u Čakovcu.

Članak 19.

Ovaj Ugovor sastavljen je u 4 (četiri) primjerka, od kojih po 2 (dva) zadržava svaka ugovorna strana.

Izmjene i dopune ovog Ugovora valjane su jedino ako su sastavljene u pisanom obliku i potpisane od strane ovlaštenih predstavnika ugovornih strana.

U znak pristanka na prava i obveze iz ovog Ugovora, ugovorne strane ga vlastoručno potpisuju.

Klasa:

Urbroj:

Čakovec,

**LOVOZAKUPNIK:**  **ŽUPAN:**

**Matija Posavec, mag.ing.**